

ที่ มท ๐๘๑๖.๓/ กรมส่งเสริมการปกครองท้องถิ่น ถนนนครราชสีมา กทม. ๑๐๓๐๐

 มิถุนายน ๒๕๖๓

เรื่อง แนวทางการดำเนินงานประเมินคุณภาพภายนอกรอบสี่ (พ.ศ. ๒๕๕๙.-.๒๕๖๓) ปีงบประมาณ พ.ศ. ๒๕๖๓
 ในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID.-.19)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย หนังสือสำนักงานรับรองมาตรฐานและประเมินคุณภาพการศึกษา (องค์การมหาชน)

สิ่งที่ส่งมาด้วย ที่ มศ ๐๑๐๐/๑๐๓๙ ลงวันที่ ๑๑ มิถุนายน ๒๕๖๓ จำนวน ๑ ฉบับ

 ด้วยสำนักงานรับรองมาตรฐานและประเมินคุณภาพการศึกษา (องค์การมหาชน) แจ้งว่า
คณะกรรมการสำนักงานรับรองมาตรฐานและประเมินคุณภาพการศึกษา ในการประชุมครั้งที่ ๕/๒๕๖๓ เมื่อวันที่ ๒๙ พฤษภาคม ๒๕๖๓ มีมติเห็นชอบแนวทางดำเนินงานประเมินคุณภาพภายนอกรอบสี่ (พ.ศ. ๒๕๕๙.-.๒๕๖๓) ปีงบประมาณ พ.ศ..๒๕๖๓ ในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID.-.19)
 โดยให้ปรับวิธีการประเมินคุณภาพภายนอกรอบสี่ให้เป็นการวิเคราะห์รายงานการประเมินตนเองของสถานศึกษา และแจ้งผลการประเมินให้กับสถานศึกษารับทราบเป็นลายลักษณ์อักษร

กรมส่งเสริมการปกครองท้องถิ่นพิจารณาแล้ว เพื่อให้การดำเนินการดังกล่าวข้างต้นเป็นไปอย่างมีประสิทธิภาพ จึงขอความร่วมมือจังหวัดแจ้งองค์กรปกครองส่วนท้องถิ่น ซึ่งเป็นหน่วยงานต้นสังกัด แจ้งให้สถานศึกษาในสังกัดเตรียมความพร้อมในการเข้ารับการประเมินคุณภาพภายนอกรอบสี่ (พ.ศ. ๒๕๕๙.-.๒๕๖๓) จากสำนักงานรับรองมาตรฐานและประเมินคุณภาพการศึกษา (องค์การมหาชน) ตั้งแต่วันที่ ๑๕ กรกฎาคม ๒๕๖๓ เป็นต้นไป โดยผู้ประเมินภายนอกที่ได้รับมอบหมายจากสำนักงานรับรองมาตรฐานและประเมินคุณภาพการศึกษา (องค์การมหาชน) จะประสานสถานศึกษาทราบกำหนดวันและเวลาประเมินโดยตรงอีกครั้ง รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาท้องถิ่น

โทร. ๐ ๒๒๔๑ ๙๐๐๐ ต่อ ๕๓๑๔

โทรสาร ๐ ๒๒๔๑ ๙๐๒๑-๓ ต่อ ๒๑๘